హైదరాబాద్ (ఆంధ్రజ్యోతి బిజినెస్) : జిఎంఆర్ ఇన్ఫ్రాస్ట్రక్చర్.. డిసెంబరుతో ముగిసిన త్రైమాసికంలో భారీ నష్టాలను మూటగట్టుకుంది. అక్టోబరు-డిసెంబరు త్రైమాసికంలో కంపెనీ 381.93 కోట్ల రూపాయల స్టాండ్ఎలోన్ నికర నష్టాన్ని ప్రకటించింది. అంతకుముందు ఏడాది ఇదే త్రైమాసికంలో కంపెనీ 40.01 కోట్ల రూపాయల నికర లాభాన్ని ఆర్జించింది. త్రైమాసిక సమీక్షా కాలంలో కంపెనీ మొత్తం రాబడులు కూడా 294.48 కోట్ల రూపాయల నుంచి 216.25 కోట్ల రూపాయలకు పడిపోయాయి. ఈ కాలంలో మొత్తం వ్యయాలు కూడా 36.29 కోట్ల రూపాయల నుంచి 103.52 కోట్ల రూపాయలకు పెరగటం కంపెనీ పనితీరును దెబ్బతీసింది. కాగా బోర్డు డైరెక్టర్ పదవికి జయేష్ దేశాయ్ రాజీనామా చేసినట్లు కంపెనీ తెలిపింది. సోమవారం బిఎ్సఇలో జిఎంఆర్ ఇన్ఫ్రా షేరు 2.86 శాతం నష్టంతో 14.28 రూపాయల వద్ద క్లోజైంది.
hyderabad (aandhrajyoti bijines) : gmr infrastracture.. disembarutho mugisina traimaasikamlo bhari nashtaalanu mootagattukundi. aktobaru-disembaru traimaasikamlo company 381.93 kotla roopaayala standlone nikara nashtaanni prakatinchindi. antakumundu edaadi ide traimaasikamlo company 40.01 kotla roopaayala nikara labhanni aarjinchindi. traimaasika sameeksha kaalamlo company mottam raabadulu kuudaa 294.48 kotla roopaayala nunchi 216.25 kotla roopaayalaku padipoyayi. ee kaalamlo mottam vyayaalu kuudaa 36.29 kotla roopaayala nunchi 103.52 kotla roopaayalaku peragatam company paniteerunu debbateesindi. kaga bordu director padaviki jayesh deshay rajinama chesinatlu company telipindi. somavaram bsilo gmr infra sheru 2.86 saatam nashtamtho 14.28 roopaayala vadda klojaindi.